laion/Wikipedia-Exotic huggingface dataset:
ჰაიკანუშ დანიელიანი

ჰაიკანუშ ბაღდასარის ასული დანიელიანი (სომხ. Հայկանուշ Դանիյելյան; დ. 3 დეკემბერი (ახ. სტ. 15 დეკემბერი), 1893, თბილისი, — გ. 19 აპრილი, 1958, ერევანი) — სომეხი მომღერალი (ლირიკული კოლორატურული სოპრანო). საბჭოთა კავშირის (1939) და საქართველოს სახალხო არტისტი. სსრკ სახელმწიფო პრემიის ლაურეატი (1946). 1920 წელს დაამთავრა პეტროგრადის კონსერვატორია. 1922–1932 წლებში იყო თბილისის, 1933–1943 წლებში — ერევნის ოპერისა და ბალეტის სახელმწიფო თეატრების სოლისტი. 1943–1951 წლებშI იყო ერევნის კონსერვატორიის პედაგოგი (1949 წლიდან — პროფესორი). შესრულებული აქვს პარტიები: ეთერი, ლატავრა (ზაქარია ფალიაშვილის „აბესალომ და ეთერი“, „ლატავრა“; ამ უკანასკნელის პირველი შემსრულებელია, 1928); ანუში (ა. ტიგრანიანის „ანუში“); ოლიმპია (ტ. ჩუხაჭიანის „არშაკ II“); ანტონიდა (მ. გლინკას „სიცოცხლე მეფისათვის“) და სხვ. გამოდიოდა როგორც საკონცერტო მომღერალი. დიმიტრი არაყიშვილის რომანსების ერთ-ერთი საუკეთესო შემსრულებელი იყო. გამოირჩეოდა ლამაზი ტემბრის ხმით, მაღალი ვოკალურ-სცენური ოსტატობით, მკაფიო არტისტული ინდივიდუალობით. იყო სსრკ უმაღლეს საბჭოს 2 მოწვევის (1946-1950) და სომხეთის სსრ უმაღლეს საბჭოს I და III მოწვევების დეპუტატი. მიღებული აქვს სახელმწიფო ჯილდოები, მ. შ. ლენინის ორდენი (1939). ენციკლოპედია „საქართველო“, ტ. 2, თბ., 2012. ჰაიკანუშ დანიელიანი — საქართველოს ბიოგრაფიული ლექსიკონი ↑ 1.0 1.1 1.2 1.3 1.4 სომხური საბჭოთა ენციკლოპედია / Վ. Համբարձումյան, Կ. Խուդավերդյան — Հայկական հանրագիտարան հրատարակչություն, 1974. <a href="https://wikidata.org/wiki/Track:Q164396"></a><a href="https://wikidata.org/wiki/Track:Q124405912"></a><a href="https://wikidata.org/wiki/Track:Q6429958"></a><a href="https://wikidata.org/wiki/Track:Q2657718"></a> ↑ 2.0 2.1 2.2 Даниэлян Айкануш Багдасаровна // Большая советская энциклопедия: [в 30 т.] / под ред. А. М. Прохорова — 3-е изд. — Москва: Советская энциклопедия, 1969. <a href="https://wikidata.org/wiki/Track:Q17378135"></a><a href="https://wikidata.org/wiki/Track:Q649"></a><a href="https://wikidata.org/wiki/Track:Q5061737"></a>
დარასელი

საკუთარი სახელი დარასელი შეიძლება აღნიშნავდეს ერთ-ერთ შემდეგ პიროვნებათაგანს: ვანიონ დარასელი — მწერალი ზაზა დარასელი — ჟურნალისტი
ზაზა დარასელი

ზაზა ვანიონის ძე დარასელი (დ. 20 ივნისი, 1950, თბილისი — გ. 1 ივლისი, 2001, იქვე) — ქართველი ჟურნალისტი. დაამთავრა თბილისის სახელმწიფო უნივერსიტეტის ფილოლოგიური ფაკულტეტი (1972). იმავე წლიდან მუშაობა დაიწყო საქართველოს ტელევიზიისა და რადიომაუწყებლობის სახელმწიფო კომიტეტში, საქართველოს რადიოს სამეცნიერო გადაცემების რედაქტორად, შემდგომ — ლიტერატურისა და ხელოვნების რედაქციაში ახალგაზრდული პროგრამების მთავარ რედაქტორად (1980–1983). 1985 წელს დაინიშნა საქტელერადიომაუწყებლობის თავმჯდომარის პირველ მოადგილედ (გარკვეული პერიოდის განმავლობაში თავმჯდომარის მოვალეობასაც ასრულებდა). 1992 წლიდან გარდაცვალებამდე იყო ტელეკომპანია „მეორე არხის“ გენერალური დირექტორი. წერდა მოთხრობებსა და ნოველებს („უჩინარი“, 1984); თარგმნიდა გაბრიელ გარსია მარკესის ნაწარმოებებს. დარასელის გარდაცვალებისთანავე დაარსდა მისი სახელობის საქველმოქმედო ფონდი „სიცოცხლე მშვენიერია“, რომელიც აფინანსებს კულტურულ, სპორტულ, ხელოვნებისა და განათლების პროექტებს. ენციკლოპედია „საქართველო“, ტ. 2, თბ., 2012. ზაზა დარასელი — საქართველოს ბიოგრაფიული ლექსიკონი
რუსუდანი (მრავალმნიშვნელოვანი)

საკუთარი სახელი რუსუდან შეიძლება აღნიშნავდეს ერთ—ერთ შემდეგ პიროვნებათაგანს: რუსუდანი — საქართველოს დედოფალი, დავით აღმაშენებლის მეუღლე რუსუდანი — პოლიტიკური მოღვაწე და დიპლომატი, დემეტრე I-ის ასული, გიორგი III—ის და რუსუდანი — ტრაპიზონის იმპერატრიცა, ბიზანტიის მეფისწულის მეუღლე, გიორგი III—ისა და ბურდუხანის ასული რუსუდანი — ტრაპიზონის იმპერატრიცა, დავით VI ნარინისა და თეოდორა პალეოლოგის ასული, მანუელ I-ის მეუღლე რუსუდანი — საქართველოს მეფე რუსუდანი — დემეტრე II-ის ასული რუსუდანის მონეტები — რუსუდან მეფის დროს მოჭრილი მონეტები.
მრისხანების მტევნები (მრავალმნიშვნელოვანი)

მრისხანების მტევნები შეიძლება აღნიშნავდეს: მრისხანების მტევნები (რომანი) - ჯონ სტეინბეკის რომანი მრისხანების მტევნები (ფილმი) - ჯონ ფორდის ფილმი
ალია (მდინარე)

ალია — მდინარე იტალიაში, ტიბრის მარცხენა შენაკადი, რომის ჩრდილოეთით 10 კილომეტრზე. ძვ. წ. 390 წლის 18 ივლისს მდინარესთან გაიმართა ალიის ბრძოლა. გალებმა დაამარცხეს რომალებები, რომს მიადგნენ და მხოლოდ დიდი გამოსასყიდის მიღების შემდეგ დატოვეს ქალაქი. 18 ივლისი შევიდა რომის ისტორიაშ, როგორც დიდი მარცხის და გლოვის, ალიის დღე. ამ დღეს უკავშირდება ცნობილი გამოთქვა vae victis „ვაი დამარცხებულთ!“ ქართული საბჭოთა ენციკლოპედია, ტ. 1, თბ., 1975. — გვ. 1308.
ალიბი

ალიბი (ლათ. alibi, სხვაგან) — უდანაშაულობის მტკიცებულება, რომელიც იმას ემყარება, რომ ბრალდებული ან ეჭვმიტანილი დანაშაულის ჩადენის მომენტში არ იმყოფებოდა დანაშაულის ჩადენის ადგილზე. ალიბი ყოველთვის უდანაშაულობას არ გულისხმობს, მაგალითად დანაშაულის წამქეზებლის შემთხვევაში. ქართული საბჭოთა ენციკლოპედია, ტ. 1, თბ., 1975. — გვ. 308.
ალიგარჰი

'ალიგარჰი — ქალაქი ინდოეთში, უტარ-პრადეშის შტატში, არის სატრანსპორტო კვანძი, განვითარებულია მრეწველობა და ვაჭრობა. შემორჩენილია 1524 წელს აგებული ფორტი და მოქმედებს 1920 წელს გახსნილი მუსლიმური უნივერსიტეტი. 1971 წლის მონაცემებით მოსახლეობა შეადგენდა 254 ათასს, ხოლო 2018 წლის მონაცემებით — 1,131,160 ადამიანს. ქართული საბჭოთა ენციკლოპედია, ტ. 1, თბ., 1975. — გვ. 308. ↑ http://population.city/india/aligarh/
Resident Evil (მრავალმნიშვნელოვანი)

„Resident Evil“ — იაპონური მედიაფრენჩაიზი. „Resident Evil“, ასევე შეიძლება აღნიშნავდეს: „Resident Evil“ (1996 წლის ვიდეო თამაში) — PlayStation-ის ვიდეო თამაში, რომელიც მოგვიანებით გამოვიდა სხვადასხვა პლატფორმაზე. „Resident Evil“ (2002 წლის ვიდეო თამაში) — 1996 წლის ვიდეო თამაშის რიმეიკი Nintendo GameCube-ისთვის, რომელიც მოგვიანებით გამოვიდა სხვადასხვა პლატფორმაზე. „Resident Evil“ („ვამპირის დღიურები“) —„ვამპირის დღიურების“ ერთ-ერთი ეპიზოდი.
Silent Hill (მრავალმნიშვნელოვანი)

Silent Hill შეიძლება აღნიშნავდეს: „Silent Hill“ — ვიდეო თამაშების სერია: „Silent Hill“ (ვიდეო თამაში) — პირველი თამაში სერიიდან, გამოსული 1999 წელს „Play Novel Silent Hill“ — 2001 წლის თამაში „Silent Hill 2“ — 2001 წლის თამაში „Silent Hill 3“ — 2003 წლის თამაში „Silent Hill 4: The Room“ — 2004 წლის თამაში „The Silent Hill Collection“ — 2006 წლის თამაში „Silent Hill Mobile“ — 2006 წლის თამაში „Silent Hill: 0rigins“ — 2007 წლის თამაში „Silent Hill Homecoming“ — 2008 წლის თამაში „Silent Hill Shattered Memories “ — 2009 წლის თამაში „Silent Hill HD Collection“ — 2012 წლის თამაში „Silent Hill Downpour“ — 2012 წლის თამაში „Silent Hill Book of Memories“ — 2012 წლის თამაში „Silent Hill“ (კომიქსი) — კომიქსი, „Silent Hill“-ის სერიის სპინოფი
ამფიარაოსი

ამფიარაოსი (ბერძ. Άμφιάραος) — არგოსის მეფე, კალიდონიის ნადირობისა და არგონავტთა ლაშქრობის მონაწილე. მონაწილეობდა აგრეთვე (სხვა მხედართმთავრებთან ერთად) თებეს წინააღმდეგ ლაშქრობაში. ცნობილი წინასწარმეტყველი.უმამაცესი იყო ბრძოლაში, რადგან იცოდა როდის მოკვდებოდა. როდესაც ამფირაოსმა ერიფილეს ცოლობა სთხოვა, ერიფილე იმ პირობით დათანხმდა, თუ ყოველგვარ სურვილს შეუსრულებდა. მისი ცოლად შერთვის შემდეგ ამფიარაოსმა ადრასტოსი არგოსიდან განდევნა. ერიფილემ აიძულა ამფიარაოსი მონაწილეობა მიეღო თებეს წინააღმდეგ ლაშქრობაში მიუხედავად იმისა, რომ ქმარმაც და ცოლმაც იცოდნენ, რომ ამფიარაოსი ამ ომში უნდა დაღუპულიყო. ომში წასვლის წინ ამფიარაოსმა თავის შვილებს ალკმეონსა და ამფილოქეს დაავალა, სამაგიერო გადაეხადათ ერიფილესათვის. თებე კარებთან წარუმატებლობის შემდეგ, ამფიარაოსი გაქცევისას მიწამ ჩაყლაპა. ამის შემდეგ მას ღმერთებმა უკვდავება აჩუქეს. ამფიარაოსის კულტი საბერძნეთის ბევრ ქალაქში იყო გავრცელებული. ამფიარაოსის ტაძრებთან იყო სამისნოებიც. ამფიარაოსი წინაბერძნული მოსახლეობის ღვთაება ჩანს.
Nintendo Research & Development 2

Nintendo Research & Development No. 2 Department, (იაპონ. 任天堂開発第二部 ნინტენდო კაიჰაცუ დაინი ბუ?), საყოველთაოდ ცნობილი აბრევიატურით Nintendo R&D2 — იაპონური კომპანიის, Nintendo-ს ერთ-ერთი შიდა განყოფილება, რომელიც აწარმოებდა პროგრამულ უზრუნველყოფასა და სხვადასხვა მოწყობილობებს დაარსდა 1970-იან წლებში, იაპონელი ბიზნესმენისა და Nintendo-ს მესამე პრეზიდენტის ჰიროში იამაუჩის მიერ. მოგვიანებით Nintendo R&D2 შეერწყა Nintendo-ს სხვა განყოფილებას Nintendo SPD-ს. IGN Listing for R&D2 დაარქივებული 2013-10-06 საიტზე Wayback Machine. ↑ Iwata Asks: Game & Watch: 1. When Developers Did Everything en-GB. ციტირების თარიღი: 2019-01-23.
Grand Theft Auto (მრავალმნიშვნელოვანი)

Grand Theft Auto შეიძლება აღნიშნავდეს: „Grand Theft Auto“ — ვიდეო თამაშების სერია, შექმნილი Rockstar Games-ის მიერ „Grand Theft Auto“ (ვიდეო თამაში) — პირველი თამაში Grand Theft Auto-ის სერიიდან, გამოსული 1997 წელს „Grand Theft Auto Advance“, ან უბრალოდ ცნობილი როგორც „Grand Theft Auto“ — ვიდეო თამაში, გამოსული 2004 წელს
ამორძალები

ამორძალები ან ამაზონები (ბერძ. Αμαζόνες) — მითური მებრძოლი ქალები, რომლებიც, მითების თანახმად, ცხოვრობდნენ მეოტიდის (აზოვის) ზღვისა და პონტოს ზღვის სანაპიროზე ან მცირე აზიაში. შთამომავლობის შენარჩუნების მიზნით, ამორძალები უკავშირდებოდნენ უცხოტომელ მამაკაცებს და შემდეგ კვლავ სამშობლოში უშვებდნენ. ამის შემდეგ, თუ ვაჟი შეეძინებოდათ, მამასთან გზავნიდნენ, ხოლო ქალებს მეომრებად ზრდიდნენ. ზოგიერთი ძველი მითის მიხედვით, იმ მიზნით, რომ მარცხენა ძუძუს იარაღის ხმარების დროს ხელი არ შეეშალა, ბავშვობაშივე ამოწვავდნენ ხოლმე. ამ მითს ეყრდნობა ზოგიერთი მეცნიერი ამორძალის (ამაძონის) ეტიმოლოგიის დადგენისას („ამაზონ“ ბერძნულად შეიძლება უძუძოს მნიშვნელობით გავიგოთ), მაგრამ ხელოვნების ნიმუშებში ამაძონები გამოსახული არიან ლამაზ, კუნთმაგარ ქალებად, ყოველგვარი დამახინჯებისა და ამომწვარი ძუძუს გარეშე. ამორძალებთან მრავალი მითია დაკავშირებული. მაგალითად, ჰერაკლე იტაცებს ამორძალების დედოფლის — ჰიპოლიტას ქამარს; თეზევსი იტაცებს ამორძალების დედოფალს — ანტიოპეს და ცოლად ირთავს; ამორძალები, დედოფალ პენთესილეას მეთაურობით, ეხმარებიან ტროელებს ტროას ომის დროს, აქილევსი პენთესილეას კლავს ომში და სხვა. ამორძალთა იარაღი იყო ორპირი ცული, მშვილდ-ისარი, შუბი, ნახევარმთვარისებრი ფარი. თქმულებები ამორძალების შესახებ შეიქმნა წინაბერძნულ საზოგადოებაში და უნდა ასახავდეს მატრიარქატის ეპოქას. ლეგენდამ პოპულარობა მოიპოვა შუა საუკუნეებში, კერძოდ დიდი გეოგრაფიული აღმოჩენების პერიოდში, როდესაც მათი ადგილსამყოფელის ძებნაც კი დაიწყეს. ამაძონების სახელთანაა დაკავშირებული ამერიკის უდიდესი მდინარის სახელწოდება „ამაზონი“. ამორძალთა სახეები წარმოდგენილია არაერთ მხატვრულ ნაწარმოებში. მაგალითად, ცნობილია ფიდიასის ქანდაკება „დაჭრილი ამორძალი“. გადატანითი მნიშვნელობით, ამორძალებს უწოდებენ მებრძოლ, ვაჟკაცური თვისებების მქონე ქალებს. არის ვერსიები, რომ ამორძალები რეალურად არსებობდნენ. ევჰემერისტები იმასაც ამტკიცებენ, რომ ამორძალები მამაკაცები არიან. მათი აზრით, ისინი სინამდვილეში არსებობდნენ, მაგრამ მართლა ქალები კი არ იყვნენ, როგორც ამას ძველი მითოგრაფები გადმოგვცემენ, არამედ წვერ-ულვაშგაპარსული და თმამოშვებული მამაკაცები. ქართული საბჭოთა ენციკლოპედია, ტ. 1, თბ., 1975. — გვ. 404. Hedwig Appelt: Die Amazonen: Töchter von Liebe und Krieg. Verlag Theiss, 2009, ISBN 978-3-8062-2224-1. (გერმანული) Jeannine Davis-Kimball: Warrior Women: An Archaeologist's Search for History's Hidden Heroines. Warner Books, New York 2002, ISBN 0-446-52546-4. (ინგლისური) შეგიძლიათ იხილოთ მედიაფაილები თემაზე „ამორძალები“ ვიკისაწყობში. ამაძონები — უნივერსალური ენციკლოპედიური ლექსიკონი ინფორმაცია ამორძალების შესახებ (გერმანული)
ფილ ჯექსონი

ფილ დუგლას ჯექსონი (დ. 17 სექტემბერი, 1945) — ყოფილი ამერიკელი კალათბურთელი, მწვრთნელი და ნაციონალური საკალათბურთო ასოციაციის აღმასრულებელი დირექტორი. ჯექსონმა ნაციონალური საკალათბურთო ასოციაციაში 12 სეზონის განმავლობაშ ითამაშა როგორც მოთამაშემ და ნიუ იორკ ნიქსთან ერთად ორჯერ, 1970 და 1973 წლებში, გახდა ნაციონალური საკალათბურთო ასოციაციის ჩემპიონი. 1989 წლიდან 1998 წლამდე იყო ჩიკაგო ბულზის მთავარი მწვრთნელი, სადაც მაიკლ ჯორდანთან და სკოტი პიპენთან ერთად 1991-1993 წლებშ და 1996-1998 წლებში გახდა ნაციონალური საკალათბურთო ასოციაციის ჩემპიონი, ხოლო 1999-დან 2004 წლამდე და 2005-დან 2011 წლამდე იყო ლოს-ანჯელეს ლეიკერსის მთავარი მწვრთნელი, სადაც 5-ჯერ გახდა ნაციონალური საკალათბურთო ასოციაციის ჩემპიონი და 11-ჯერ მოგებული ჩემპიონატით იგი რეკორდსმენია ნაციონალური საკალათბურთო ასოციაციის ისტორიაში, ხოლო მეორე ადგილზე ბოსტონ სელტიქსის მთავარი მწვრთნელი Red Auerbach-ია 9 ჩემპიონობით. ფილ ჯექსონს, სათამაშო ტაქტიკის ("Triangle offense") და მისი აღმოსავლური ფილოსოფიისადმი დამოკიდებულების გამო მეტსახელი „ძენ მასტერი“ შეარქვეს. ↑ ჯორდანის ჩიკაგო - გუნდი, რომელმაც განსაზღვრა თაობა. დაარქივებულია ორიგინალიდან — 2021-04-16. ციტირების თარიღი: 2020-08-18. ↑ Tense moments in Lakers' last stand (May 10, 2011) ↑ X marks the spot of greatest NBA coach ↑ Red Auerbach-Phil Jackson: Who's the Best NBA Coach of All Time?
ჯერ ბერნსი

ჯერ იუჯინ ბერნს II (ინგლ. Jere Eugene Burns II; დ. 15 ოქტომბერი, 1954) — ამერიკელი მსახიობი. შეასრულა კირკ მორისის როლი ტელესერიალში „ძვირფასი ჯონი“ (ინგლ. Dear John), DIA-ის ფსიქიატრის როლი ტელესერიალში „Burn Notice“ და მაფიის შუამავლის როლი — „სამართლიანობაში“ (ინგლ. Justified). ჯერ ბერნსი კინოფილმების ინტერნეტ-მონაცემთა ბაზაში ჯერ ბერნსი — AllMovie ჯერ ბერნსი — ბროდვეის ინტერნეტ მონაცემთა ბაზაში (IBDb) (ინგლისური) ↑ Filmreference.com. ↑ „ჯერ ბერნსი“. ნიუ-იორკ ტაიმზი. დაარქივებულია ორიგინალიდან — 2010-08-20. ციტირების თარიღი: 2020-08-18.
გიორგი დარახველიძე

გიორგი (ბუხუტი) ვიქტორის ძე დარახველიძე (დ. 15 ივლისი, 1914, სოფ. ლეხიდრისთავი, ახლანდ. წყალტუბოს მუნიციპალიტეტი, — გ. 25 ნოემბერი, 1982, თბილისი) — ქართველი მოცეკვავე, ქორეოგრაფი და პედაგოგი. საქართველოს სახალხო არტისტი (1962). 1940 წელს დაამთავრა საქართველოს ფიზკულტურის ინსტიტუტი. ცეკვა დაიწყო 1937 წლიდან თბილისის სახელმწიფო უნივერსიტეტის თვითმოქმედ ქორეოგრაფიულ ანსამბლში. შემდეგ ცეკვავდა აღმოსავლეთ საქართველოს ეთნოგრაფიულ გუნდში (1937-1938), თბილისის ოპერისა და ბალეტის თეატრში და საქართველოს სიმღერისა და ცეკვის სახელმწიფო ანსამბლში (1937–1941, 1946–1949; 1940-1941 — წამყვანი სოლისტი). მის მიერ მაღალი ოსტატობით, დარბაისლური მანერით შესრულებულ ცეკვებს შორის განსაკუთრებით გამოირჩეოდა „ქართული“, „ხევსურული ფარიკაობა“. ქორეოგრაფობა დაიწყო 1939 წლიდან. 1951 წელს მიიწვიეს საქართველოს პოლიტექნიკური ინსტიტუტის სტუდენტთა ქორეოგრაფიული ანსამბლის ხელმძღვანელად. 1957 წლიდან აყალიბებდა სხვადასხვა ქორეოგრაფიულ ანსამბლს. ცეკვებს დგამდა დრამატულ თეატრებსა და საოპერო წარმოდგენებში, კინოფილმებში. 1977 წელს წარმატებით გააფორმა ო. თაქთაქიშვილის „მთვარის მოტაცების“ საცეკვაო სცენები მოსკოვის დიდ თეატრში. 1976–1982 წლებში იყო საქართველოს სიმღერისა და ცეკვის სახელმწიფო ანსამბლის მთავარი ქორეოგრაფი. ანსამბლთან ერთად საგასტროლოდ დადიოდა საბჭოთა კავშირის ქალაქებსა და საზღვარგარეთის ქვეყნებში. იყო ახალგაზრდობისა და სტუდენტთა VI, VII, VIII და X მსოფლიო ფესტივალების (მოსკოვი, 1957; ვენა, 1959; ჰელსინკი, 1962; ბერლინი, 1973) ლაურეატი. ენციკლოპედია „საქართველო“, ტ. 2, თბ., 2012. — გვ. 318. გიორგი დარახველიძე — საქართველოს ბიოგრაფიული ლექსიკონი
კომბოსტოს ბუგრი

კომბოსტოს ბუგრი (ლათ. Brevicoryne brassicae) — მწერი ბუგრისებრთა ოჯახისა. განვითარების მიხედვით, გვხვდება როგორც ფრთიანი, ასევე უფრთო ბუგრი. უფრთო ბუგრის სხეულის სიგრძეა 1,8–2,4 მმ, დაფარულია მოთეთრო-ცვილისებრი მტვრით. ფერად ღია მწვანეა, აქვს შავი თავი. ფრთიანი ბუგრის სიგრძე 1,5–2 მმ-ს შეადგენს. თავი და მკერდი მუქია, მუცელი — მოყვითალო-მწვანე და დაფარულია ცვილისებრი მტვერით. მავნებელი მწერია. აზიანებს კომბოსტოს, ყვავილოვან კომბოსტოს, ბროკოლს. ცხოვრობს დიდ კოლონიებად. მისი კოლონიებით დასახლებული და დაზიანებული ფოთლები თავის ფუნქციას ვეღარ ასრულებენ და იკრუნჩხებიან, მცენარე ზრდაში ჩამორჩება, ხარისხიანი თავები არ მიიღება, სათესლე მცენარეები სუსტდებიან და სრულფასოვან თესლს აღარ იძლევიან. მავნეა გაზაფხულზე, ზაფხულსა, შემოდგომაზე. ზამთრობს კვერცხის ფაზაში, ველური ჯვარყვავილოვნების ფოთლებისა და კომბოსტოს მოსავლის ნარჩენებში. არასრული გარდაქცევის მწერია, მრავლდება ჰეტეროგენეზურად (სქესობრივი და უსქესო გამრავლება ერთ სავეგეტაციო პერიოდში მორიგეობით ხორციელდება), გააჩნია მჩხვლეტ-მწუწნი პირის აპარატი, დამზიანებელი ფაზებია მატლი და იმაგო. ბრძოლის ღონისძიებები: ბრძოლა სარეველების წინააღმდეგ, მცენარეული ნარჩენების შეგროვება და განადგურება, რაც ამცირებს ბუგრების რაოდენობას, ქიმიური წამლობები (ამ დროს რეკომენდებულია დელტამეტრინის, თიამეთოქსამის, ციპერმეტრინის და მავნებლის წინააღმდეგ ეფექტის მქონე სხვა მოქმედ ნივთიერებათა ბაზაზე დამზადებული ინსექტიციდების გამოყენება). ↑ 1.0 1.1 1.2 1.3 კელენჯერიძე, ნ.; ხეთერელი, ა.. ყვავილოვანი კომბოსტოს წარმოების აგროტექნოლოგია. საქართველოს ფერმერთა ასოციაცია. gfa.org.ge (2018). დაარქივებულია ორიგინალიდან — 2021-04-14. ციტირების თარიღი: 18 აგვისტო, 2020. ↑ შავკაციშვილი ლ., ქართული საბჭოთა ენციკლოპედია, ტ. 5, თბ., 1980. — გვ. 601. ↑ 3.0 3.1 კელენჯერიძე, ნ.; ხეთერელი, ა.. ბროკოლის წარმოების აგროტექნოლოგია. საქართველოს ფერმერთა ასოციაცია. gfa.org.ge (2018). დაარქივებულია ორიგინალიდან — 2023-08-03. ციტირების თარიღი: 18 აგვისტო, 2020. ↑ 4.0 4.1 მინდვრისა და ბოსტნეული კულტურების დაცვა. agriedu.ge. ციტირების თარიღი: 18 აგვისტო, 2020.
კომბოსტოს თეთრულა

კომბოსტოს თეთრულა (ლათ. Pieris brassicae) — მწერი თეთრულასებრთა ოჯახისა. ზრდასრული მატლი მოყვითალო-მომწვანოა, ზურგსა და გვერდებზე შავი წერტილები და ყვითელი ზოლები აქვს. დედალ პეპელას ფრთის ქვედა მხარეზე ორი შავი ლაქა აქვს, მამლის ფრთები სადაა, ზედა მხარეს ლაქის გარეშე, გააჩნია მხოლოდ ორი ლაქა ფრთების ქვედა მხარეს და ნამგლისებური ლაქა ფრთების წვეროზე. ახასიათებს სრული მეტამორფოზი, მატლს აქვს მღრღნელი პირის აპარატი, ზრდასრულ ფაზას — მწუწნი. მავნებელი მწერია. ზიანს აყენებს უმთავრესად კომბოსტოს, აგრეთვე სხვა სასოფლო-სამეურნეო კულტურებსა და ხეხილს. მატლები იკვებებიან ფოთლის რბილობით. დაზიანების შემდეგ მთელი ფოთლიდან მხოლოდ მთავარი ძარღვიღა რჩება. მავნეა გაზაფხულზე და ზაფხულში. წელიწადში იძლევა 2-3 თაობას. ზამთრობს ჭუპრის ფაზაში სხვადასხვა მცენარეულ ნარჩენებსა და სხვა თავშესაფრებში. ბრძოლის ღონისძიებები: მცენარეული ნარჩენების მოცილება და განადგურება, ქიმიური წამლობა (რეკომენდებულია ციპერმეტრინის, დელტამეტრინის, ლამბდა ციჰალოტრინის, ბიფეტრინის, მალათიონის, იმიდაკლოპრიდის და მავნებლის წინააღმდეგ ეფექტის მქონე სხვა მოქმედ ნივთიერებათა ბაზაზე დამზადებული ინსექტიციდების გამოყენება). ეფექტიანი ბიოაგენტია Cotesia glomerata (Apanteles glomeratus), რომელიც პარაზიტობს მატლის ფაზაში. კვერცხები ჭუპრი მუხლუხი დედალი ↑ 1.0 1.1 1.2 კელენჯერიძე, ნ.; ხეთერელი, ა.. ყვავილოვანი კომბოსტოს წარმოების აგროტექნოლოგია. საქართველოს ფერმერთა ასოციაცია. gfa.org.ge (2018). დაარქივებულია ორიგინალიდან — 2021-04-14. ციტირების თარიღი: 18 აგვისტო, 2020. ↑ 2.0 2.1 2.2 მინდვრისა და ბოსტნეული კულტურების დაცვა გვ. 4. agriedu.ge. ციტირების თარიღი: 18 აგვისტო, 2020. ↑ შავკაციშვილი ლ., ქართული საბჭოთა ენციკლოპედია, ტ. 5, თბ., 1980. — გვ. 601. ↑ ქართული საბჭოთა ენციკლოპედია, ტ. 4, თბ., 1979. — გვ. 641.
კილა

კილა, კომბოსტოს კილა — კომბოსტოს დაავადება. გამომწვევია Plasmodiophora brassicae, რომელიც აავადებს კომბოსტოსებრთა სხვა წარმომადგენლებსაც. დაზიანებული მცენარეების ფესვებზე უჯრედთა ჰიპერტროფიის შედეგად ყალიბდება კორძები, რომლებიც ბლოკავს ფესვის მიერ წყლის და მინერალური ნივთიერებების შეთვისების პროცესს. მიმდინარეობს ჰიპერპლაზია. მცენარე ვარდება ნიადაგიდან. დაავადებას ხელს უწყობს მჟავე, თიხიანი ნიადაგები. მოზრდილ მცენარეებზე კორძები შედარებით ადვილი შესამჩნევია, ხოლო ჩითილებზე მათი შემჩნევა რთულია. დაავადების შედეგად მცენარის მიწის ზედა ნაწილის გარეგნული სახე თითქმის არ იცვლება. ხშირად დაავადების აღმოჩენა მხოლოდ ფესვთა სისტემის დათვალიერების შედეგად არის შესაძლებელი. ამავე დროს, ადრეული და ძლიერი დაზიანების შემთხვევაში დაავადებულ მცენარეებს ახასიათებს ზრდაში ჩამორჩენა, შეინიშნება ფოთლების გაყვითლებაც. დაავადებული ჩითილი შემდგომი წარმოებისათვის უვარგისია, რადგან ცუდად ფესვიანდება და ვერ ვითარდება. ბრძოლის საშუალებები: კულტურათა მონაცვლეობა, ნიადაგის pH-ის კომბოსტოსათვის ოპტიმალური მაჩვენებლების შენარჩუნება, ბრძოლა სარეველების წინააღმდეგ, დაზიანებული მცენარეების მოცილება და განადგურება, შესაბამისი ქიმიური წამლობების განხორციელება, ნიადაგების მოკირიანება და დეზინფექცია. ↑ 1.0 1.1 1.2 მინდვრისა და ბოსტნეული კულტურების დაცვა გვ. 23. agriedu.ge. ციტირების თარიღი: 18 აგვისტო, 2020. ↑ 2.0 2.1 2.2 კელენჯერიძე, ნ.; ხეთერელი, ა.. ყვავილოვანი კომბოსტოს წარმოების აგროტექნოლოგია. საქართველოს ფერმერთა ასოციაცია. gfa.org.ge (2018). დაარქივებულია ორიგინალიდან — 2021-04-14. ციტირების თარიღი: 18 აგვისტო, 2020.
ნოდარ ჯობავა

ნოდარ ჯობავა (დ. 20 მაისი, 1938, სოფ. დიდინეძი, ახლანდ. ზუგდიდის მუნიციპალიტეტი — გ. 18 ივნისი, 1991) — ქართველი ინჟინერი. მინიჭებული აქვს საქართველოს რესპუბლიკის დამსახურებული მშენებელ-ინჟინრის საპატიო წოდება. 1967–1969 წლებში იყო თბილისის საშენ მასალათა დამუშავების კომბინატის მთავარი ინჟინერი, შემდეგ დირექტორი. 1969–1974 წლებში იყო საქართველოს სპორტის სახელმწიფო კომიტეტის „ბაკურიანმშენის“ უფროსი. 1974–1979 წლებში იყო დასავლეთ საქართველოს ტერიტორიული სპორტნაგებობების მშენებლობის უფროსი. 1985–1990 წლებში საქართველოს სპორტისა და ტურიზმის სამინისტროს სპეციალიზებული სამშენებლო-სარემონტო ტრესტ „საქოლიმპიადმშენის“ მმართველი. 1990 წელს აირჩიეს ზუგდიდის რაიონის ადგილობრივი საკრებულოს წევრად. გარდაიცვალა 1991 წლის 18 ივნისს; დაკრძალულია ზუგდიდის მუნიციპალიტეტის სოფელ ცაიშში, ყოვლადწმინდა ღმრთისმშობლის მიძინების ტაძრის ეზოში. გაზეთი „თბილისი“ №120 (11432) 24 ივნისი. 1991 წ. საქართველოს რესპუბლიკის სპორტისა და ტურიზმის სამინისტროს გაზეთი „ლელო“ 25 ივნისი №117 (10 530) 1991 წ. გაზეთი „ოდიში“ 25 ივნისი №75 (10468) 1991 წ. გაზეთი „კოლხეთი“ 1-9 მაისი №14 (9110) 2005 წ.
რეინალდო გარსია საპატა

რეინალდო გარსია საპატა (ესპ. Reinado García Zapata, დ. 9 მარტი, 1968) — კუბის დედაქალაქ ჰავანის ამჟამინდელი გუბერნატორი. გარსია საპატა ქალაქ / პროვინცია ჰავანის გუბერნატორად 2020 წლის 18 იანვარს აირჩიეს. მანამდე ის იკავებდა ჰავანის სახალხო ძალაუფლების პროვინციული ასამბლეის პრეზიდენტის (მერის) პოზიციას. ↑ Conozca los gobernadores y vicegobernadores de cada una de las provincias del país ↑ Electos el Gobernador y Vicegobernadora en La Habana ↑ Texto íntegro del discurso pronunciado por Reinaldo García Zapata, en la investidura del cargo de gobernador y vicegobernadora de La Habana.
ჟაკ დე სორე

ჟაკ დე სორე (ფრანგ. Jacques de Sores) — ფრანგი მეკობრე, რომელიც თავს დაესხა და გადაწვა ჰავანა (დღ. კუბა) 1555 წელს. ჰავანაზე მისი თავდასხმის გარდა, სორე ნაკლებად ცნობილია. მას მეტსახელად „გამანადგურებელი ანგელოზი“ ერქვა ("L'Ange Exterminateur"). იგი იყო ჰუგენოტების მეკობრეების ჯგუფის ლიდერი. კიდევ ერთი ფრანგი მეკობრე, ფრანსუა ლე კლერკი და სორე საფრანგეთიდან გაემგზავრნენ 1553 წელს სამი სამეფო გემით, საფრანგეთის მეფის ფრანსუა I-ის დავალებით, მის დაქვემდებარებაში მყოფ კერძო პირებთან ერთად, რომელთაც გამდიდრებულებს სურდათ ახალი მსოფლიოდან ესპანეთში დაბრუნება. ლე კლერკმა 1554 წელს დაარბია სანტიაგო-დე-კუბა, ასევე, ზოგიერთ ცნობარში ნახსენებია დე სორეს სანტიაგო-დე-კუბაზე თავდასხმა, თუმცა ეს კლერკის თავდასხმის ნაწილი იყო თუ არა, უცნობია. მან შესაძლოა გამოიყენა კაიო-რომანო და კაიო-კოკო, ხარდინეს-დელ-რეის არქიპელაგის მიმდებარედ, ჩრდილოეთ კუბის სანაპიროზე განხორციელებული ოპერაციების ბაზად. ჰავანაზე თავდასხმის დეტალები საეჭვოა: გემების რაოდენობა, რომლებიც დე სორემ თავდასხმისას გამოიყენა, რაოდენობა მერყეობს 2-დან 20-მდე. მიუხედავად გემების რიცხვისა, დე სორეს მცირე პრობლემები ჰქონდა, მსუბუქად დაცული ქალაქის, ხელში ჩაგდებისას. მან გაანადგურა ლა ფუერსა ვიეხას ციხე, დღევანდელ კალე ტაკონში, და გადაწვა ქალაქის დიდი ნაწილი. დე სორეს ქმედებებმა აიძულა ესპანეთის გვირგვინი დაეწყო მასიური გამაგრების პროგრამა. დე ლა რეალ ფუერსას ციხე აშენდა ვიეხა ფუერსას შესაცვლელად, მოგვიანებით კი მოროს ციხესიმაგრე და მცირე ზომის სან სალვადორ დე ლა პუნტას ციხე აშენდა ჰავანის ნავსადგურის შესასვლელის მოპირდაპირე მხარეს. 1570 წლის 15 ივლისს დე სორემ მოკლა 40 პორტუგალიელი იეზუიტი მისიონერი და მათი სხეულები ზღვაში გადაყარა ტასაკორტეში, კანარის კუნძულებზე. David Cordingly (1997). Under the Black Flag: The Romance and the Reality of Life Among the Pirates. Harvest Books. p. 320. Rachel Carley (2000). Cuba: 400 Years of Architectural Heritage. Watson-Guptill. p. 224. ვიკისაწყობში არის გვერდი თემაზე: ჟაკ დე სორე "Les ange noirs de la liberté" (ფრანგული). Géo. July 2001. Archived from the original on 10 January 2007. Retrieved 20 March 2007. "Jardines del Rey: History" (ინგლისური). Jardines del Rey. 2002. Retrieved 20 March 2007. ↑ 1.0 1.1 Les ange noirs de la liberté (ფრანგული). Géo (ივლისი, 2001). დაარქივებულია ორიგინალიდან — 10 იანვარი, 2007. ციტირების თარიღი: 20 მარტი, 2007.
მაგდებურგის ტრამვაი

მაგდებურგის ტრამვაის ქსელი (გერმ: Straßenbahnnetz Magdeburg) არის ტრამვაის სისტემა მაგდებურგში, საქსონია-ანჰალტის რეგიონის დედაქალაქში. გაიხსნა 1877 წელს, როგორც ცხენის წევის ტრამვაი. 2020 წლის მდგომარეობით მაგდებურგში ექსპლუატაციაშია 109 ტრამვაის ვაგონი. LHB NGT8D Tatra T6A2 "Neuausschreibung für Trams in Magdeburg angekündigt" [New tender for trams in Magdeburg]. Urban Transport Magazine (in German). August 7, 2019. Archived from the original on October 5, 2019. Retrieved October 5, 2019. Völklein, Marco (January 3, 2020). "Auf Schienen gesetzt" [Set on rails]. Süddeutsche Zeitung (in German). Archived from the original on January 4, 2020. Retrieved February 3, 2020. ვიკისაწყობში არის გვერდი თემაზე: მაგდებურგის ტრამვაი